Ek is baie jammer om te hoor van jou vrou se afsterwe. Om vir 40 jaar gelukkig getroud te wees is baie kosbaar. Ek kan hoor dat jy haar baie mis.
Dis soos die president (CEO) van ŉ maatskappy wat op ŉ buitelandse besoek is om die uitbreiding en vergroting van sy maatskappy by beleggers te beding. Die werknemers weet dat hulle lewens radikaal gaan verander as die nuwe planne tot uitvoer gebring word. Die CEO het juis ter wille van die maatskappy se vooruitgang op sy sakereis vertrek. Intussen wag die werknemers op die CEO se terugkeer. En hoe doen hulle dit? Sit hulle op hulle hande en wag die tyd om? Of is hulle eerder aktief besig om alles gereed te kry vir die transformasie wat gaan plaasvind wanneer die president terugkeer?